באליפות העולם (בריכת 25 מטר) שנערכה בדוחה, קטר בדצמבר אותה שנה היא זכתה ב-3 מדליות, אחת מכל סוג. מדליית זהב, במשחה שליחות 4x200 מטר חופשי ביחד עם אינגה דקר, פמקה המסקרק וראנומי קרומווידג'ויו בשיא עולם חדש של 7:32.85 דקות (הנוכחי, 2016), כשחיינית רביעית היא קבעה ב"זינוק שליחות" תוצאה של 1:52.73 דקות. מדליית כסף, במשחה ל-400 מטר חופשי בשיא לאומי חדש של 3:57.76 דקות, אחרי מיריה בלמונטה שקבעה שיא אליפות חדש של 3:55.76 דקות ולפני ג'אנג יופיי מסין (3:59.51 דקות) ומדליית ארד, במשחה ל-800 מטר חופשי בשיא לאומי חדש נוסף של 8:08.17 דקות, אחרי מיריה בלמונטה שקבעה שיא אליפות חדש נוסף של 8:03.41 דקות וג'סמין קרלין (8:08.16 דקות).